


Klasa:
Urbroj:

Na temelju čl. 145. Statuta Sveučilišta u Splitu, Senat Sveučilišta u Splitu, na svojoj …. sjednici održanoj ……………………, pod točkom ……………. dnevnog reda, donio je 

STATUTARNU ODLUKU
O IZMJENAMA I DOPUNAMA STATUTA SVEUČILIŠTA U SPLITU

Članak 1.
U Statutu Sveučilišta u Splitu, koji je Senat Sveučilišta u Splitu donio na svojoj 7. sjednici održanoj 19. ožujka 2015. godine (dalje Statut), Izmjenama i dopunama Statuta Sveučilišta u Splitu, koje je Senat Sveučilišta u Splitu donio na svojoj 26. sjednici održanoj 30. lipnja 2016. i Izmjenama i dopunama Statuta Sveučilišta u Splitu, koje je Senat Sveučilišta u Splitu donio na svojoj __. sjednici održanoj ____ godine  (dalje: Izmjene i dopune Statuta), pojedine odredbe mijenjaju se i dopunjuju na način kako slijedi.

Članak 2.
U članku 3. Statuta  stavak (5) mijenja se i glasi:
          (5) Sjedište Sveučilišta je u Splitu, ulica Ruđera Boškovića 31.

Članak 3.
Članak 18. Statuta mijenja se i glasi:
          (1) Rektor ima pravo poduzimati pravne radnje u ime i za račun Sveučilišta do iznosa od 1.500,000,00 kuna.
          (2) Za pravne radnje iznad iznosa iz stavka (1) ovog članka rektoru je potrebna suglasnost Senata.

Članak 4.
U članku 21. Statuta Stavak (4) dopunjuje se rečenicom “Mandat novog dekana ili pročelnika sastavnice započinje s početkom sljedeće akademske godine. 

Članak 5.
U članku 22. Statuta stavci 4, 5. i 6. brišu se.

 Članak 6.
          (1) U članku 25. Statuta mijenja se redoslijed postojećih stavaka bez promjene sadržaja, tako da sadašnji stavak (8) postaje stavak (7), stavak (9) postaje stavak (8), a stavak (7) postaje stavak (9). 
          (2) U stavku (10) izraz “iz stavaka 8. i 9. ovog članka” mijenja se izrazom “iz stavaka 7. i 8. ovog članka”.
    (3) Ostali stavci ovog članka ostaju nepromijenjeni.

Članak 7.
U članku 26. Statuta stavak (2) mijenja se i glasi:
          (2) Prijedlog za pokretanje postupka utvrđivanja privremene spriječenosti rektora može podnijeti sam rektor ili najmanje jedna trećina članova Senata.

Članak 8.
U članku 28. Statuta pojedini stavci mijenjaju se kako slijedi:
          Stavak (1) mijenja se te glasi: “Rektoru u radu pomažu prorektori čiji se broj, djelokrug poslova te prava i dužnosti uređuju odlukom o imenovanju i Pravilnikom o ustroju radnih i položajnih mjesta Rektorata Sveučilišta u Splitu koji donosi rektor”.
          Stavak (8) mijenja se i glasi: ”Rektor je dužan Pravilnik iz stavka (1) ovog članka uskladiti s odgovarajućom odlukom o imenovanju prorektora u roku od 30 (trideset) dana od donošenja iste.

Članak 9.
U članku 30. Statuta pojedini stavci mijenjaju se ili dopunjuju kako slijedi.
       Stavku (1) dodaje se rečenica koja glasi: “Senat se sastoji od članova po položaju i izabranih članova.
       Stavci 2, 3., 4., i 5. spajaju se u jedinstveni stavak (2) koji glasi: 
       (2) Članovi Senata po položaju su: rektor,  čelnici svih znanstveno-nastavnih, umjetničko-nastavnih i nastavnih sastavnica, ravnatelj Sveučilišne knjižnice te ravnatelj Studentskog centra.
        Stavak (6) postaje stavak (3) s izmijenjenim sadržajem te glasi:
        (3) Ostali članovi Senata biraju se kako slijedi:
             - zaposlenici u znanstveno-nastavnom i umjetničko-nastavnom zvanju redovitog profesora biraju iz svojih redova po jednog predstavnika za svako područje znanosti/umjetnosti, osim za ona područja u kojima je manje od deset  zaposlenika u tom zvanju 
- redoviti profesori iz područja znanosti s manje od deset zaposlenika u tom zvanju, u izborima za članove Senata biraju i mogu biti birani u okviru područja koje im je najsrodnije, o čemu će odlučiti Senat Sveučilišta u aktu o raspisivanju izbora za članove senata
- svi zaposlenici Sveučilišta u znanstveno-nastavnim ili umjetničko-nastavnim zvanjima izvanrednog profesora ili docenta te zaposlenici u nastavnim i suradničkim zvanjima zajedno biraju jednog predstavnika iz svojih redova
- svi ostali zaposlenici biraju  zajedno jednog predstavnika iz svojih redova
- Studentski zbor Sveučilišta bira sedam predstavnika studenata, od čega pet članova iz reda studenata preddiplomskih, diplomskih i integriranih preddiplomskih i diplomskih studija, te dva predstavnika iz reda studenata poslijediplomskih studija. 

         Stavak (7) postaje stavak (4) s nepromijenjenim sadržajem.
         Stavak (8) briše se.


Članak 10.
U članku 41a. Statuta pojedini stavci mijenjaju se kako slijedi:
          U stavku (1) brišu se riječi “i Vijeće za strateško planiranje”.
           Stavak (3) briše se.
           Ostali stavci mijenju brojčane oznake tako da stavak (4) postaje stavak (3), stavak (5) postaje stavak (4) a stavak (6) postaje stavak (5) u kojem se brišu riječi “i Vijeće za strateško planiranje”.

Članak 11.
Ukida se članak 6. Izmjena i dopuna Statuta kojim je brisan članak 43. Statuta.

Članak 12.
Ukida se članak 7. Izmjena i dopuna Statuta kojim je brisan članak 44. Statuta.

Članak 13.
Članak 49. Statuta mijenja se kako slijedi:
U stavku (1) briše se točka 4.
[bookmark: _GoBack]U stavku (1), točka 5. postaje točka 4. s izmijenjenim naslovom koji glasi “Sveučilišni centri”, te se u istoj briše alineja 2.

Članak 14.
Članak 58. Statuta mijenja se kako slijedi:
        Stavak (3) mijenja se i glasi: “Ako se novi dekan ne izabere do isteka mandata postojećeg dekana, vijeće će u roku od mjesec dana za vršitelja dužnosti dekana imenovati osobu koja ispunjava propisane uvjete, na način i u postupku utvrđenom statutom fakulteta, odnosno umjetničke akademije. Ako vijeće u propisanom roku ne imenuje vršitelja dužnosti dekana, istoga će u roku od daljnjih mjesec dana na prijedlog rektora imenovati Senat”.
         Članku se dodaje novi stavak (4) koji glasi: “Vršitelj dužnosti iz stavka (3) ovog članka imenuje se najdulje na godinu dana, tijekom kojih je dužan organizirati i provesti izbor za novog dekana, na način i u  postupku propisanom statutom fakulteta, odnosno umjetničke akademije”.

Članak 15.
Članak 65. Statuta mijenja se i dopunjuje kako slijedi:
          Iza stavka (6) dodaje se novi stavak (7) koji glasi: “Ako stručno vijeće ne izabere pročelnika na način i u postupku propisanom stavkom (4) ovog članka, rektor će uz potvrdu Senata imenovati vršitelja dužnosti pročelnika u odgovarajućem zvanju, najdulje na godinu dana”.
          Dosadašnji stavak (7) postaje stavak (8) koji, izmijenjen, glasi: “U svim ostalima pitanjima u odnosu na pročelnika i stručno vijeće sveučilišnog odjela na odgovarajući način se primjenjuju odredbe Zakona i Statuta koje se odnose na fakultet i umjetničku akademiju”.

Članak 16.
Iza članka 69. Statuta dodaje se novi članak 69.a koji glasi:
          (1) Sveučilište i sastavnice mogu osnivati zaklade i udruge radi obavljanja humanitarnih, socijalnih, kulturnih i drugih društveno korisnih zadaća na neprofitnoj osnovi.
         (2) Odluku o osnivanju entiteta iz stavka (1) ovog članka donosi Senat u skladu sa zakonom. 

Članak 17.
U članku 72. Statuta stavak (3) mijenja se i glasi:
           (3) U međunarodnoj prepisci i ispravama na engleskom jeziku, za osobe s akademskim nazivom prvostupnika/prvostupnice iz stavka (2) ovog članka rabi se engleski naziv bachelor, uz koji se u zagrade stavlja latinski naziv baccalaureus/baccalaurea.
Članak 18.
Članak 146. Statuta mijenja se i glasi: “Senat donosi i druge opće akte Sveučilišta u skladu sa Zakonom i Statutom, osim onih akata čije je donošenje posebnim propisima izričiti stavljeno u nadležnost rektoru.

Članak 19.
Sastavnice Sveučilišta dužne su uskladiti svoje opće akte s ovom Statutarnom odlukom o izmjenama i dopunanma Statuta u roku od devedeset dana od njezinog stupanja na snagu. 

Članak 20.
Ova Statutarna odluka o izmjenama i dopunama Statuta stupa na snagu osmog dana od objave na oglasnoj ploči i mrežnim stranicama Sveučilišta u Splitu.


                                                                                                            REKTOR
                                                                                                             prof. dr. sc. Dragan Ljutić


Ova Statutarna odluka o izmjenama i dopunama Statuta objavljena je na oglasnoj ploči i na mrežnoj stranici Sveučilišta u Splitu dana ____2021. godine te je stupila na snagu dana ______2021. godine.


									        GLAVNI TAJNIK
									 Filip Klarić-Kukuz, mag. iur.








A M A N D M A N
NA PRIJEDLOG ODLUKE O IZMJENAMA I DOPUNAMA STATUTA SVEUČILIŠTA U SPLITU

Predlagatelj: Voditelji i zamjenici voditelja samostalnih studija Sveučilišta u Splitu

“U članku 9. stavku 3. Statutarne odluke o izmjenama i dopunama Statuta Sveučilišta u Splitu koji se odnosi na članak 30. stavak 3. Statuta, iza alineje 3. dodati novu alineju koja glasi:
· voditelji i zamjenici voditelja samostalnih studija Sveučilišta u Splitu biraju jednog predstavnika iz svojih redova.”

